CL

Lee Chae-rin () нь CL тайзны нэрээр алдаршсан, Өмнөд Солонгосын реппер, дуучин, ая зохиогч юм. Тэрээр 2009 онд 2NE1 охидын хамтлагийн ахлагчаар дэбютээ хийж, өдгөө дэлхий даяар хамгийн алдартай Өмнөд Солонгосын охидын хамтлагуудын нэг юм.

Өмнөд Солонгосын Сөүл хотод төрсөн тэрээр амьдралынхаа ихэнх хугацааг Япон, Францад өнгөрөөсөн. Соло уран бүтээлчийн хувьд тэрээр 2013 оны 5 сард "The Baddest Female" дуугаараа соло дэбютээ хийж, 2014 оны 2 сард "MTBD" бие даасан дуугаа 2NE1-н студийн цомог "Crush"-ийн нэг хэсэг болгон гаргасан.

2015 оны эхээр "Hello Bitches" (2015) болон "Lifted" (2016) дуунуудаа гаргаснаар бие даасан карьераа үргэлжлүүлэв. "Lifted" дуу нь Billboard Hot 100 чартад орсон анхны Солонгос соло уран бүтээлч, гурав дахь Солонгос уран бүтээлчийн дуу болжээ. 2016 оны 11 сард 2 жил завсарласны дараа 2NE1 хамтлаг тарсан гэдгийг YG-аас зарлаж, 2019 оны 12 сард CL агентлагаасаа гарсан. Гарсныхаа дараа "Lifted" дуунаас хойш гурван жилийн хугацаанд бичсэн 6 дуугаараа бие даасан төсөл болох "In the Name of Love" нэртэй EP гаргаж, 2 жилийн дараа анхны студийн "Alpha" цомгоо 2021 оны 10 сард гаргасан.

2024 оны 7 сард 2NE1 шинэчлэгдсэний дараа хамтлагийн бүх үйл ажиллагаа YG-ын дор харьяалагдаж байна. Cl нь 2015, 2016 онд Time сэтгүүлээс гаргасан "Дэлхийн хамгийн нөлөө бүхий 100 хүн" санал асуулгад 2-р байр болон 25-р байранд тус тус орж, Forbes сэтгүүлийн 2019 онд гаргасан "30 Under 30 Asia" жагсаалтад багтаж байжээ. Мөн 2019 онд The Guardian сэтгүүлээс гаргасан "Бүх цаг үеийн шилдэг охидын хамтлагийн гишүүн"-ий тоонд багтаж байв. Хөгжмийн салбараас гадна түүнийг дэлхийн олон хэвлэлд загварын бэлгэ тэмдэг хэмээн хүлээн зөвшөөрдөг.

Намтар
1991–2008: Бага нас болон карьерын эхлэл
Тэрээр Өмнөд Солонгосын Сөүл хотод төрсөн ч, бага насныхаа ихэнх хугацааг Парис, Цүкүба, Токиод өнгөрөөжээ. 13 настай байхдаа ганцаараа Парис руу нүүж, тэндээ хоёр жил суралцаж, 15 настайдаа буюу 2006 онд YG Entertainment-д тэнцжээ. Түүний анхны дуу нь 2007 онд Big Bang хамтлагийн хоёр дахь цомогт багтсан "Intro (Hot Issue)" дуунд хамтарсан явдал байв. 

2009–2013: 2NE1 хамтлагийн дэбют болон соло карьерын эхлэл
Lee 2009 оны эхээр өөрийн тайзны нэрээ "CL" болгож, 2NE1 хамтлагийн ахлагч, гол репперээр томилогдов. Дараа нь хамтлагаараа 2009 оны 3 сарын 27нд нэг агентлагт харьяалагддаг Big Bang хамтлагтай хамт "Lollipop" хэмээх сурталчилгааны дуунд хамтарч, улмаар олон нийтэд албан ёсоор танилцуулагдсан. Тэр ондоо "2NE1" хэмээх анхны цомгоо "Fire" болон "I Don't Care" дуунуудын хамт гаргаснаар тус хамтлаг нэр хүндтэй болж эхэлжээ. Тэдний анхны дуу "I Don't Care" нь MAMA Awards-ын Song of the Year шагналыг хүртсэн нь дэбют хийсэн жилдээ "daesang" (хамгийн том шагнал)-г авсан анхны хамтлаг болж байв. 


2009 оны 8 сард тэрээр G-Dragon-ы анхны соло цомог "Heartbreaker" цомогт багтсан "The Leaders" дуунд хамтарч, тухайн сардаа өөрийн хамтлагийн гишүүн Minzy-тэй хамтран "Please Don't Go" нэртэй дуу гаргасан нь 11 сарын сүүлээр Gaon Chart-ийн 6-р байранд орсон юм. Түүний анхны соло дуу "The Baddest Female" нь 2013 оны 5 сарын 28нд гарсан. 2014 оны 2 сарын 27нд гарсан хамтлагийнхаа хоёр дахь бөгөөд сүүлийн студийн "Crush" цомогт багтсан "Crush", "If I Were You", "Baby I Miss You" дуунуудын үгийг бие даан бичиж, аяыг нь агентлагынхаа бусад продюсеруудтай хамтран зохиосон. Мөн "Crush" цомгийн "MTBD", "Scream" дуунуудын үгийг агентлагынхаа Teddy продюсертэй хамтран бичжээ.

2014–2018: Соло карьер болон хамтрал
2014 оны 10 сард АНУ-д соло уран бүтээлчээр дэбютээ хийхээ зарлаж, АНУ-ын авъяаслаг менежер Scooter Braun (өдгөө Hybe Corporation-ы Америк дахь охин компани болох "HYBE-America" компанийн гүйцэтгэх захирал)-тай хамтран ажиллахаар төлөвлөж байгаагаа мэдэгдсэн. 2015 оны 5 сард Diplo-ын "Doctor Pepper" дуунд хамтарч, 11 сард нь "Hello Bitches" нэртэй дуугаа гаргасан. Нэг агентлагт харьяалагддаг дуучин PSY-ын "Daddy" дууг хамтран дуулсан нь Billboard Hot 100-ын 97-рт орж, энэ нь түүний хувьд анхны удаа Billboard Hot 100 чартад багтсан үйл явдал байв. 2016 оны 8 сарын 19нд "Lifted" дуугаа гаргаж, уг дуу нь 3 цагийн дотор iTunes-ийн Hip-Hop/Rap чартын шилдэг 30-д орж, 21-т бичигдсэн байна. Мөн тус дуунд "Wu-Tang Clan"-ы 1993 онд гарсан "Method Man" дууны дээжийг багтаасан бөгөөд реппер Method Man өөрөө клипэнд нь тоглосон юм. "Time" сэтгүүлээс түүнийг "Азийн хамгийн том оддын нэг" хэмээн нэрлэж, "Америк дахь К-попын ирээдүй" гэжээ. "Lifted" дуу нь Billboard Hot 100 чартын 94-рт бичигдсэнээр Billboard Hot 100-д жагсаж чадсан Өмнөд Солонгосын анхны эмэгтэй соло уран бүтээлч болж байв. 2016 оны 10 сарын 29нд өөрийн анхны Хойд Америк дахь аялан тоглолтоо Нью-Йорк хотоос эхлүүлснээр тус хотод бие даасан тоглолтоо хийсэн анхны К-поп эмэгтэй уран бүтээлч болж, АНУ болон Канадын бусад хотуудаар явсаар 11 сарын 14нд Торонто хотод тоглолтоо дуусгажээ.


2017 оны 9 сарын 22нд "My Little Pony: The Movie" киноны дуу болох "No Better Feelin'" дууг дуулжээ. 2018 оны 1 сарын 4нд Марк Уолбергын гол дүрд нь тоглосон "Mile 22" кинонд туслах дүр бүтээж, Холливудад дэбютээ хийнэ гэж мэдээлсэн. 2018 оны 2 сарын 25нд Пёнчаны Олимпийн цэнгэлдэх хүрээлэнд болсон 2018 оны Өвлийн Олимпийн хаалтын ёслолд оролцож, "The Baddest Female", "I Am the Best" дуунуудаа дуулжээ. Уг үзүүлбэрийг Олимпийн албан ёсны цахим сувгаар бүх цаг үеийн Олимпийн амьд хөгжмийн шилдэг 10 үзүүлбэрийн жагсаалтад оруулж, 8-р байранд жагсаажээ. 2018 оны 10 сард Black Eyed Peas хамтлагтай хамтран "Dopeness" нэртэй дуу гаргаж, клипэнд нь мөн хамтран тоглосон юм.

2019–одоо: YG Entertainment-аас гарав, "In the Name of Love" болон "Alpha"
2019 оны 11 сарын 8нд CL нь YG Entertainment-тай хийсэн гэрээгээ сунгахгүй гэдгээ мэдэгдсэн. YG-аас гарсны дараа, 12 сарын 4нд "In the Name of Love" нэртэй дижитал соло төслөө гаргаж эхэлсэн. 2020 оны 9 сарын 12нд шинэ цомгоо зарлаж, 10 сарын 29нд хуучин агентлагийн Tablo-тай хамтран бичсэн "Hwa", "5 Star" гэсэн хоёр дуугаа гаргасан. 11 сарын 16нд өөрийн анхны бүрэн хэмжээний "Alpha" цомгийнхоо нээлтийг 2021 оны сүүл хүртэл хойшлуулахаар шийдсэнээ зарлаж, цомгоо бэлтгэх явцад шинэ санаа боловсруулсан гэдгээ мэдэгдсэн юм.

2021 оны 2 сарын 26нд өөрийн 30 насны төрсөн өдөртэй давхцуулж "Wish You Were Here" дуугаа гаргасан бөгөөд 2 сарын 10нд зүрхний шигдээсээр нас барсан ээжийнхээ дурсгалд зориулан гаргажээ. 2021 оны 7 сарын 10нд Солонгос дахь үйл ажиллагаагаа удирдахын тулд Konnect Entertainment-тай дотоод менежментийн гэрээ байгуулж, 8 сарын 24нд анхны "Spicy" дижитал дуугаа гаргасан. 9 сарын 13нд Black Pink-ын Rose-ын хамт Нью-Йорк хотод болсон "Met Gala"-д оролцсон анхны К-поп эмэгтэй уран бүтээлч болж, дизайнер Alexander Wang-н урласан ханбуг маягаар урласан жинсэн даашинзыг өмсжээ. 9 сарын 29нд "Lover Like Me" хоёр дахь дижитал дуугаа гаргаж, "Hwa", "5 Star" зэрэг өмнөх гаргасан дуунуудаа нийлүүлсэн өөрийн анхны бүрэн хэмжээний цомгоо 10 сарын 20нд гаргасан. 2022 оны 6 сарын 2нд "Baby Shark's Big Show!" хүүхэлдэйн киноны Shaki L-ийн дүрээр анхны дуу хоолойн жүжиглэлт бүтээжээ.

Нэвтрүүлэг
Телевизийн шоу
 Он Нэр Дүр Тайлбар  2021 Dave (TV series) өөрөөрөө Cameo; Season 2, Episode 1 - Super Band 2 продюсер, шүүгч -  Street Woman Fighter өөрөөрөө CocaNButter X CL (Caviar), Collaboration Stage; Season 1, Episode 9 

Уран бүтээл
Студийн цомог
 Нэр Цомгийн дэлгэрэнгүй Чартад жагссан байдал БорлуулалтGaon Album Chart(KOR)Independent Singles, Album Breakers Charts (UK)Top Album Sales (US)World Albums (US) AlphaЦацагдсан огноо: 2021.10.20
Агентлаг: Very Cherry
Формат: CD, digital download, vinyl 16  18  82  15 KOR: 13,665

Өргөтгөсөн цомог
 Нэр Цомгийн дэлгэрэнгүй In the Name of LoveЦацагдсан огноо: 2019.12.17
Агентлаг: SuneV, Kakao M
Формат: Digital download, streaming

Хамтарсан дуу
 Дууны нэр Он Чартад жагссан байдал Борлуулалт Цомог Gaon Music Chart (KOR)Peak positions on the Gaon Digital Chart: K-pop Hot 100 ARIA Charts (AUS) Hot 100 (CAN) Billboard Hot 100 (US) Dance/Electronic Songs (US Dance) World Digital Song Sales (US) "Hot Issue" 2007 — — — — — — — rowspan="6"  Hot Issue (EP) "DJ" 2008 — — — — — — — D.I.S.C.O "What" — — — — — — — (цомгийн дуу биш) "The Leaders" 2009 — — — — — — — Heartbreaker "Kiss" 73  — — — — — — To Anyone "Dirty Vibe" 2014 6  — — — — 15 —  Recess "Daddy" 2015 1  — 103 36 97 6 1  US: 4,000 Chiljip Psy-da "Surrender") 2017 —  —  — — — — —  rowspan="6"  Teenage Emotions "Dopeness" 2018 —  —  — — — — —  Masters of the Sun Vol. 1 "Cut It Up" 2019 —  —  — — — — —  (цомгийн дуу биш) "Looooose Controlla" 2020 —  —  — — — — —  Dog "No Blueberries" —  —  — — — — —  Moodswings in This Order "Rosario"(Epik High feat. Zico & CL) 2021 11  15 — — — — 11 Epik High is Here 上 (Part 1)

Киноны дуу
 Нэр Он Цомог "No Better Feelin'" 2017 My Little Pony: The Movie

Аялан тоглолт
 Hello Bitches Tour (2016)

Шагнал
 Шагнал гардуулах ёслол Он Төрөл Нэр дэвшсэн бүтээл Үр дүн  Asia Artist Awards 2021 Female Solo Singer Popularity Award CL   2023 Popularity Award – Singer (Female)   Asian Pop Music Awards 2020 Most Outstanding Song of the Year "Hwa"   2021 Top 20 Albums of the Year (Overseas) Alpha   Top 20 Songs of the Year (Overseas) "Lover Like Me"  Record of the Year (Overseas)  Album of the Year (Overseas) Alpha   Best Female Artist (Overseas)  Best Lyricist (Overseas) "Wish You Were Here"  Best Music Video (Overseas) "Tie a Cherry"  Best Producer (Overseas) Alpha  Elle Style Awards2024Elle Woman of the YearCL International Dance Music Awards 2015 Best Dubstep/Drum & Bass Track "Dirty Vibe"   Korea First Brand Awards 2022 Hip-Hop Artist CL   Korean Hip-hop Awards 2017 Best Collaboration "₩ 1,000,000"    Korean Music Awards 2022 Best K-pop Album Alpha   Mnet 20's Choice Awards 2013 20's Style Award CL   Mnet Asian Music Awards 2013 Best Dance Performance – Female Solo "The Baddest Female"   UnionPay Song of the Year   2021 Worldwide Fans' Choice Top 10 CL   People's Choice Awards 2019 The Most Inspiring Asian Woman CL   Philippine K-pop Awards 2013 Hottest Female Star   2014   SBS MTV Best of the Best 2013 Best Female Solo "The Baddest Female"   Seoul Music Awards 2013 Bonsang Award   Popularity Award   2019 R&B/Hip-Hop Award CL   Style Icon Awards 2014 Top 10 Style Icons   2016   V Chart Awards 2014 Top Female Artist (Korean)  

Жагсаалт
 Нийтлэгч Он Жагсаалт Байр Business of Fashion 2016 BoF 500 жагссан Forbes 2019 30 Under 30 Asia жагссан The Guardian 2019 Бүх цаг үеийн шилдэг охидын хамтлагийн гишүүн 19-р байр Hypebeast 2016 Загварын нөлөө бүхий 100 хүн жагссан

Лавлах бичиг

Ангилал:Өмнөд Солонгосын дуучин
Ангилал:Өмнөд Солонгосчууд